Súradnice: 49°26′15″S 18°53′09″V﻿ / ﻿49,4375°S 18,8857°V﻿ / 49.4375; 18.8857

**Oščadnica** je obec na Slovensku v okrese Čadca. Má 22 osád a patrí rozlohou i počtom obyvateľov medzi najväčšie obce na Slovensku.

Poloha
------

Obec leží v severozápadnej časti Slovenska, pod masívom Veľkej Rače (1 236 m n. m.), najvyššieho vrchu Kysuckých Beskýd i celého regiónu Kysuce. Osídlenie začína v okolí sútoku Kysuce s riečkou Oščadnicou a popri nej pokračuje východným smerom pomerne úzkym cca 10 km dlhým údolím. Západným okrajom vedie údolím Kysuce cesta Žilina – Čadca i železničná trať Žilina – Český Těšín, poskytujúce spojenie s veľkými mestami v okolí. Juhovýchodne od obce sa nachádza turistické stredisko Veľká Rača s možnosťami letnej i zimnej turistiky.

Dejiny
------

Oblasť Kysúc bola systematickejšie osídľovaná až v 17. storočí, dovtedy bol celý región obývaný veľmi riedko. Stará cesta, vedúca údolím rieky Kysuca, bola využívaná už v staroveku ako jedna z alternatívnych vetiev Jantárovej cesty a zaiste práve z údolia postupovalo i osídľovanie blízkych dolín. Hoci sa prvá písomná zmienka o Oščadnici zachovala až z roku 1579, predpokladá sa vznik salašov a prvých obydlí v údolí dnešnej obce už po roku okolo 1500. Územie patrilo Budatínskemu panstvu. V urbárskom súpise z roku 1658 sa uvádza, že Oščadnica bola jednou z väčších obcí a už v tom čase tu fungovala píla i mlyn. Miestne obyvateľstvo sa živilo najmä chovom dobytka a oviec, drevárstvom, výrobou šindľa a pestovaním ľanu. Tak ako aj v okolitých obciach, aj pre Oščadnicu znamenalo hospodársky stimul otvorenie Košicko-bohumínskej železnice v roku 1871. Železnica umožnila rýchly presun tovaru i osôb do centier, kde boli fabriky a tiež trhy. Významná cesta na Moravu a do Sliezska patrí medzi strategické komunikácie a od vzniku obce bola dôležitou tepnou, privádzajúcou ľudí, tovar, no i celkový pokrok.

Pamiatky
--------

V obci je rímskokatolícky kostol Panny Márie Nanebovzatej z roku 1804, Kalvária, Kaštieľ (Kysucká galéria), Lurdská jaskyňa.

Turizmus
--------

Dnes patrí obec so svojím okolím medzi významné centrá letnej i zimnej turistiky, ktorá poskytuje zachované prvky folklóru a tradícií. Objekty pôvodnej ľudovej architektúry lákajú milovníkov histórie, športovci a turisti majú k dispozícii niekoľko druhov športov tak v lete, ako aj v zime. Aktívny oddych a relaxáciu umožňujú značené lesné cesty a chodníky na pešiu turistiku i cykloturistiku. 

### Turistické chodníky

* po  značke na Javorské alebo Kalinový vrch
* po  značke ku chate na Rači
* po  značke na Veľkú Raču

Galéria
-------

* Kaštieľ v OščadniciKysucká galéria v Oščadnici
* Slávnosť Božieho tela v Oščadnici (40. roky)Slávnosť Božieho tela v Oščadnici (40. roky)

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑  JÚĽŠ. *Oščadničan v slovníkoch JÚĽŠ* [online]. Bratislava: Jazykovedný ústav Ľudovíta Štúra SAV. Dostupné online.

Literatúra
----------

* PECNÍK, Marcel, a kol. *Oščadnica*. Banská Bystrica : Obec Oščadnica, Agentúra MP, 2023. 317 s. ISBN 978-80-973546-2-6.

Iné projekty
------------

Commons
* Spolupracuj na Commons Commons ponúka multimediálne súbory na tému **Oščadnica (okres Čadca)**

Externé odkazy
--------------

* Oficiálny web
* Oščadnica Veľká Rača
* Kysucká galéria v Oščadnici

Zdroj
-----

* Obec Oščadnica

| * z
* d
* u
Obce okresu Čadca (3 + 20) |
| --- |
| Mestá | 
* Čadca
* Krásno nad Kysucou
* Turzovka

 |
| Ostatné obce | 
* Čierne
* Dlhá nad Kysucou
* Dunajov
* Klokočov
* Klubina
* Korňa
* Makov
* Nová Bystrica
* Olešná
* Oščadnica
* Podvysoká
* Radôstka
* Raková
* Skalité
* Stará Bystrica
* Staškov
* Svrčinovec
* Vysoká nad Kysucou
* Zákopčie
* Zborov nad Bystricou

 |